Isaac Gálvez López, naixito de Vilanova i la Geltrú (Garraf, Catalunya) o 20 de mayo de 1975 y muerto en Gant (Flandres) o 26 de noviembre de 2006, estió un ciclista catalán, que desembolicó en primerías a suya carrera profesional en o ciclismo en pista encara que dimpués tamién destacó profesionalment en o ciclismo en carretera. En as competicions de ciclimo en pista, destacó en a modalidat Madison con dos campionatos d'o mundo y dos campionatos d'o mundo, y en ciclismo en carretera ganó en a Clasica d'Almería en 1999 y tamién en bellas etapas de vueltas ciclistas, encluyindo-ie a Volta a Catalunya. Partecipó en os Chuegos Olimpicos de 2000 en Sydney en as pruebas de Madison (13eno) y persecución (12eno), en representación d'Espanya. Tamién corrió en o Tour de Francia (2005 y 2006, albandonando en as dos edicions) y en o Giro d'Italia (2005, rematando 131eno

Isaac Gálvez morió o 26 de noviembre de 2006 en una cayita en o velodromo Kuipke de Gant (Flandres, Belchica) mientres a celebración d'una prueba esportiva en ixe puesto.

Palmarés
1999:
Campión d'o Mundo de Ciclismo en Pista, modalitat Madison.
2000:
Ganador d'a Clasica d'Almería.
Subcampión d'o Mundo de Ciclismo en Pista, modalitat Madison.
2001:
Subcampión d'o Mundo de Ciclismo en Pista, modalitat Madison.
Gran Premio de Portugal (1 etapa).
2002:
Challenge de Mallorca (1 etapa).
2003:
Challenge de Mallorca (1 etapa).
2004:
Semana Catalana de Ciclismo (1 etapa).
Vuelta a Catalunya (1 etapa).
2005:
Critérium International (1 etapa).
Tour de Francia (albandonó).
Giro d'Italia (131eno).
2006:
Campión d'o Mundo de Ciclismo en Pista, modalitat Madison.
Challenge de Mallorca (2 etapas).
Cuatre Días de Dunkerque (1 etapa).
Tour de Francia (albandonó).
Isaac Gálvez